NGC 5033

NGC 5033 – spiralinė galaktika, esanti Skalikų žvaigždyne. Nuo Žemės nutolusi apie 40 mln. šviesmečių, galaktikos skersmuo siekia kiek daugiau nei 100 000 šviesmečių.

Šios galaktikos spiralinėse vijose esama mėlynos spalvos sričių, kur vyksta žvaigždėdaros procesai. Kitaip nei Paukščių Takas, NGC 5033 neturi skersės. NGC 5033 būdingas aktyvus branduolys, jame glūdi supermasyvi juodoji bedugnė. Dėl to NGC 5033 klasifikuojama kaip Seiferto galaktika. Dėl branduolio aktyvumo ši galaktika ryškiai spinduliuoja visame elektromagnetinių bangų ruože. Galaktikos centrinė juodoji bedugnė ryja žvaigždes, dulkes ir dujas, kurios pakankamai arti prie jos priartėja. Krisdama juodojon bedugnėn, ši materija spinduliuoja įvairiose spektro srityse.A galaxy with a bright heart. Esahubble.org. Nuoroda tikrinta 2022-07-24.

Vertinant kosminiu mastu, ši galaktika yra pakankamai arti, tad gerai tinka detalesniems aktyvaus galaktikos branduolio tyrimams.Hubble Snaps Beautiful Image of NGC 5033. Sci News. Nuoroda tikrinta 2022-07-24. 

 Išnašos 

Kategorija:Galaktikos